

**Հ Ա Յ Տ Ա Ր Ա Ր ՈՒ Թ Յ ՈՒ Ն**

Ֆրանսիական Վեոլիա Գրուպ ընկերության «Վեոլիա ամառային դպրոց» - ում կազմակերպվող դասընթացին ուսանող-դիմորդի ընտրության մրցույթի վերաբերյալ

Վեոլիա Գրուպի կազմում գործող «Վեոլիա ամառային դպրոց» - ում օտարերկրյա ուսանողների համար հերթական անգամ կազմակերպվում է դասընթաց, որը կանցկացվի Փարիզի մերձակա Ժուի լը Մուտիե (Jouy-le-Moutier) քաղաքում գտնվող Ուումնական մասնաշենքում 2019թ. հունիսի 30-ից մինչև հուլիսի 8-ը:

Այն նպատակ ունի խրախուսել տարբեր երկրների շնորհալի ուսանողների ներգրավվածությունը և մասնակցությունը հետևյալին.

* շրջակա միջավայրի արդի խնդիրների վերաբերյալ տեղեկատվության ստացում,
* միջազգային մշակութային փորձի կիրառում,
* մասնագիտական գիտելիքների ձեռք բերում:

Ուսանողները կհաճախեն Վեոլիա Գրուպի մասնագետների կողմից կազմակերպվող դասընթացներին, կմասնակցեն գործնական ուսումնասիրություններին և կայցելեն տեսարժան վայրեր:

Դիմորդների ընտրության չափանիշները ներկայացվում են ստորև.

Վերջիններս՝

* Ավարտական տարում պետք է ստանան մագիստրոսի կոչում՝ բնապահպանական և մենեջմենթի բնագավառում,
* Պետք է ցուցաբերեն շահագրգռվածություն ընդունելու իրենց առջև ծառացած մարտահրավերները,
* Պետք է տիրապետեն անգլերեն լեզվին (C 1 մակարդակ, որը կհաստատվի լիցենզավորված կազմակերպության կողմից տրված համապատասխան փաստաթղթի առկայությամբ),
* Անձնագրերը պետք է լինեն վավեր,
* Պետք է ներկայացնեն նամակ (մեկ էջ), որում կնկարագրվի դիմորդի ուսուցման բնագավառը, ուսուցման ընթացքում իրենց ներգրավվածությունը որևէ ծրագրում և նշել այն հանգամանքները, որոնց շնորհիվ հենց իրենք կընտրվեն որպես ծրագրի մասնակից,
* Ներկայացնել ինքնակենսագրություն (CV):

Միաժամանակ տեղեկացվում է, որ ճամփորդական ծախսերի առումով անհրաժեշտ է հաշվի առնել հետևյալը.

**«Վեոլիա» Ընկերության կողմից հատուցվող ծախսերն են՝**

* էկոնոմ դասի համար նախատեսված վերադարձի թռիչքի տոմսը,
* հունիսի 30-ի երթուղային ավտոբուսով տեղափոխումը CDG-I օդանավակայանից դեպի Վեոլիայի Գրուպի Ուսումնական մասնաշենք,
* ճանապարհը Վեոլիայի Գրուպի Ուսանողական մասնաշենքից դեպի Վեոլիա Գրուպի Գլխամասային գրասենյակ

 **«Վեոլիա» Ընկերության կողմից չհատուցվող ծախսերն են՝**

* վիզայի ձևակերպման ծախսերը,
* մեկնելու տոմսի արժեքը,
* հուլիսի 8-ի ճանապարհը Վեոլիա Գրուպի Գլխամասային գրասենյակից մինչև CDG-1 օդանավակայան,
* հուլիսի 6 և 7 հանգստյան օրերի ծախսերը,
* անձնական ծախսեր:

 Հայտերը կարող են ներկայացվել էլեկտրոնային փոստով` office@vjur.am.

Հայտերի ընդունման վերջնաժամկետը՝ 19.04.2019թ.: